මහ බැංකුව අසල බෝම්බ පිපිරවීමත් සමගම පලායමින් සිටි අවිගත් තරුණයින් දෙදෙනෙකු අත්අඩංගුවට පත්ව තිබූ අතර ඔවුන්ගෙන්ද තොරතුරු රාශියක් අනාවරණය කර ගැනීමට ආරක්ෂක අංශ සමත් විය. ආරක්ෂක අංශයන්හි මනසට වද දුන් විශාලතම ගැටලුව වූයේ කොළඹ නගරයේ ආරක්ෂක මුර කපොලුවලට නොදැනී බෝම්බය පටවාගත් ලොරිය ගාලු පාර ඔස්සේ පැමිණියේ කෙසේද? යන්නයි. මේ පරීක්ෂණ මෙහෙයවූ පොලිස් නිලධාරීන්ට ප්‍රහාරය සම්බන්ධ වැදගත් තොරතුරක් ලැබිණි. එනම් මරාගෙන මැරෙන කොටි සාමාජිකයන්ට ප්‍රභාකරන් පිරිනමා තිබූ සමරු තිළිණයයි. මේ පිළිබඳ ආරක්ෂක අංශයන්ට කරුණු දැක්වූ අත්අඩංගුවට පත් රඝු සහ කුට්ටි කියා සිටියේ තමන්ට ලැබුණු ඒ සමරු ඵලක සිය නිවෙස්වලට යැවූ බවයි. ආරක්ෂක අංශ පසුව එම නිවෙස්වලට ගිය අතර, පවුලේ සියලු දෙනා සහ අදාළ සමරු ඵලක අත්අඩංගුවට ගැනිණි.
මරාගෙන මැරෙන කොටි සාමාජිකයන්ට සමරු ඵලක පිරිනැමුවේ කව්ද?
ප්‍රභාකරන්